# Comportament de les finestres

A la part superior d'aquest mòdul de control podeu veure diverses pestanyes: Focus, Accions de la barra de títol, Accions de finestra, Moviment i Avançat. A la pestanya Focus podeu configurar la manera en que les finestres guanyen o perden el focus, &ead;, restar activa o inactives. Usant Accions de la barra de títol i Accions de finestra podreu configurar la manera en que les barres de títol i les finestres reaccionen als clics del ratolí. Moviment us permet configurar com es mouen i es col·loquen les finestres una vegada obertes. Les opcions a Avançat cobreixen algunes opcions especialitzades que consisteixen en moure finestres entre escriptoris i l'«ombrejat de la finestra».

Si us plau, tingueu en compte que la configuració d'aquest mòdul no tindrà efecte si no feu servir &kwin;, el gestor de finestres natiu de &kde;. Si useu un gestor de finestres diferent, podeu consultar la seva documentació sobre com personalitzar el comportament de la finestra.

### Focus

El «focus» de l'escriptori es refereix a la finestra amb que l'usuari està treballant actualment. La finestra amb el focus sovint ens hi referim com a la «finestra activa».

El focus no significa necessàriament que la finestra és la que es troba al davant -ens hi referirem com a «elevar»-, i encara que aquesta també es configura aquí, el focus i elevar les finestres es configuren de forma independent.

#### Nivell de prevenció del robatori de focus

Aquesta opció especifica com mirarà KWin d'evitar robaments de focus no desitjats a causa de l'activació inesperada de les noves finestres.

Aquesta característica no funciona amb les polítiques del focus: Focus sota el ratolí o Focus estrictament sota el ratolí.

Cap

- La prevenció és apagada i les noves finestres sempre seran activades.

Baix

- La prevenció és permesa, i quan alguna finestra no suporta el mecanisme de destacar i KWin no pot decidir si és fiable activar o no la finestra, aquesta serà activada. Aquesta configuració pot tenir dos resultats, pitjor i millor que el nivell mitjà, depenent de les aplicacions.

Mitjà

- La prevenció és permesa.

Alt

- Les noves finestres seran activades només si no hi ha cap finestra activa o si pertanyen a l'aplicació activa. Aquesta configuració probablement no és molt útil quan no s'usa el ratolí com a política del focus.

Extrem

- Totes les finestres hauran de ser expressament activades per l'usuari.

A les finestres que se'ls hi impedeix robar el focus es marquen com que demanen atenció, el qual per omissió significa que la seva entrada a la barra de tasques apareixerà ressaltada. Això es pot canviar en el mòdul de control de notificacions.

#### Política del focus

Hi ha quatre mètodes que el &kde; pot utilitzar per determinar el focus actual:

Clic al focus

- Una finestra s'activarà quan hi feu clic.

Focus al ratolí

- En moure el punter del ratolí sobre una finestra normal, aquesta serà activada. Les noves finestres com la mini línia d'ordres invocada amb &Alt;F2 rebrà el focus, sense haver-hi d'apuntar el ratolí de manera explícita.

  En els altres gestors de finestres, això és conegut de vegades com a «focus descuidat segueix al ratolí».

Focus sota el ratolí

- La finestra que resta sota el punter del ratolí es converteix en activa. Si el ratolí no està sobre una finestra (per exemple, està a l'escriptori) l'última finestra que es trobava sota el ratolí tindrà el focus. Les noves finestres com la mini línia d'ordres invocada amb &Alt;F2 no rebrà el focus, per a escriure-hi haureu de moure el ratolí sobre seu.

Focus estrictament sota el ratolí

- Similar a Focus sota el ratolí, però amb una interpretació encara més estricta. Només la finestra sota el punter del ratolí restarà activa. Si el punter del ratolí no està sobre una finestra, cap finestra tindrà el focus. Les noves finestres com la mini línia d'ordres invocada amb &Alt;F2 no rebrà el focus, per a escriure-hi haureu de moure el ratolí sobre seu.

  Tingueu en compte que Focus sota el ratolí i Focus estrictament sota el ratolí fa que certes característiques, com el diàleg &Alt; per a canviar entre les finestres, no funcionin de forma adequada.

Una vegada determinada la política del focus, trobareu les opcions per elevar.

En fer una marca a Eleva, amb el retard següent, el &kde; pot portar una finestra al capdavant si el ratolí està sobre la finestra durant un període determinat de temps. Quan el Retard del focus està habilitat, hi haurà un retard després que el punter del ratolí passi per sobre la finestra i es converteixi en activa (rebrà el focus). Això és molt útil amb l'opció Focus sota el ratolí. Podeu determinar el retard de les dues opcions utilitzant els controls de la caixa incremental.

Una configuració de la demora massa curta provocarà un ràpid canvi de finestres, el qual pot resultar en una distracció. La major part de la gent els agrada un retard de 100 a 300 ms. Aquesta és la resposta, però us permetrà lliscar sobre les cantonades d'una finestra en el vostre camí cap al destí sense portar la finestra al capdavant.

Si preferiu no utilitzar eleva automàticament, assegureu-vos que l'opció Eleva la finestra activa amb un clic està marcada. No seríeu feliç amb tanta acció, l'efecte net serà que les finestres no seran elevades en absolut.

### Accions de la barra de títol

En aquest plafó podeu configurar el que succeeix amb les finestres quan es fa clic a un botó del ratolí en les seves barres de títol.

#### Doble clic a la barra de títol

En aquest menú desplegable podeu seleccionar Plega, diverses variacions de Maximitza o Abaixa.

Seleccionar Maximitza causa que el &kde; maximitzi la finestra cada vegada que feu doble clic a la barra de títol. A més, podeu optar per maximitzar les finestres només horitzontal o verticalment.

Plega, en canvi, fa que la finestra que es redueixi simplement a la barra de títol. En fer doble clic a la barra de títol altra vegada, restaura la finestra a la seva grandària normal.

Podeu desplegar les finestres automàticament simplement posant el ratolí sobre la barra de títol quan està plegada. Només heu de marcar la caixa de selecció Habilita desplegat automàtic en la pestanya Avançat d'aquest mòdul. Aquesta és una gran manera de recuperar espai a l'escriptori quan esteu fent talla i enganxa entre un munt de finestres, per exemple.

#### Barra de títol i marc

Aquesta secció us permet determinar què passa quan es realitza un sol clic a la barra de títol o al marc d'una finestra. Tingueu en compte que podeu tenir diferents accions associades, feu clic en funció de si la finestra està o no activa.

Per a cada combinació dels botons del ratolí, modificadors, Actiu i Inactiu, podeu seleccionar l'opció més apropiada. Les accions són les següents:

Activa

- Fa aquesta finestra activa.

Abaixa

- Mourà aquesta finestra a la part inferior de la pantalla. Això farà que la finestra resti recollida.

Res

- Tal com diu. No passa res.

Menú d'operacions

- Obrirà un petit sub-menú, on podeu triar ordres relacionades amb la finestra (&ead;, Maximitza, Minimitza, Tanca, &etc;).

Eleva

- Portarà la finestra a la part superior de la pantalla. Totes les altres finestres que se sobreposen amb aquesta, restaran ocultades «sota» seu.

Canvia entre eleva i abaixa

- Això elevarà les finestres que no estiguin al davant, i abaixarà les finestres que hi estan.

#### Botó maximitza

Aquesta secció us permet determinar el comportament dels tres botons del ratolí amb el botó de maximitzar. Teniu la possibilitat de triar entre les direccions vertical, horitzontal o ambdues alhora.

### Accions de finestra

#### Finestra interior inactiva

Aquesta part del mòdul, us permet configurar el que passa quan feu clic en una finestra inactiva, amb qualsevol dels tres botons del ratolí.

Les vostres opcions són les següents:

Activa, eleva i passa el clic

- Això fa que la finestra on feu clic sigui activada, l'eleva al davant de la pantalla, i li passa a un clic de ratolí per a l'aplicació.

Activa i passa el clic

- Això fa que la finestra on feu clic sigui activada i li passa a un clic de ratolí per a l'aplicació.

Activa

- Això simplement fa clic a la finestra activa. El clic del ratolí no es transmet a la finestra de l'aplicació.

Activa i eleva

- Això fa que la finestra on feu clic sigui activada i l'eleva a la part superior de la pantalla. El clic del ratolí no es transmet a la finestra de l'aplicació.

#### Finestra interior, barra de títol i marc

Aquesta secció, us permet configurar accions addicionals, quan es pressiona una tecla modificadora (per omissió &Alt;), i es fa clic del ratolí en una finestra.

Un cop més, podeu seleccionar accions per als botons Esquerra, Mig i Dret així com la Rodeta del ratolí.

Les vostres opcions són:

Abaixa

- Mourà aquesta finestra a la part inferior de la pantalla. Això farà que la finestra resti recollida.

Mou

- Us permet arrossegar la finestra seleccionada per l'escriptori.

Res

- Tal com diu. No passa res.

Eleva

- Portarà la finestra a la part superior de la pantalla. Totes les altres finestres que se sobreposen amb aquesta, restaran ocultades «sota» seu.

Redimensiona

- Us permet canviar la mida de la finestra seleccionada.

Canvia entre eleva i abaixa

- Això elevarà les finestres que no estiguin al davant, i abaixarà les finestres que hi estan.

### Moviment

#### Finestres

Aquestes opcions determinen com apareixen les finestres a la pantalla quan estan en moviment. La majoria d'aquestes opcions tenen un preu en el rendiment, pel que si voleu agilitzar el vostre escriptori, n'haureu de prescindir. No obstant, si disposeu d'un ordinador ràpid, us poden fer el dia una xic més agradable, de manera que deixeu-les activades.

Mostra el contingut en moure les finestres

- Habiliteu aquesta opció si voleu que el contingut d'una finestra sigui mostrat totalment mentre es mou, en comptes de mostrar l'«esquelet» de la finestra. El resultat pot no ser satisfactori en ordinadors lents sense acceleració gràfica.

Mostra el contingut en dimensionar les finestres

- Habiliteu aquesta opció si voleu que el contingut d'una finestra sigui mostrat alhora que en canvieu la mida, en comptes de mostrar l'«esquelet» de la finestra. El resultat, de nou, pot no ser satisfactori en els ordinadors més lents.

Mostra la geometria de finestra en moure o dimensionar

- Habiliteu aquesta opció si voleu un consell emergent per a saber la mida en píxels d'una finestra mentre en canvieu la mida.

Mostra les vores en les finestres maximitzades

- Quan està habilitada, aquesta funció activa la vora de les finestres maximitzades, i us permet moure-les o canviar-ne la mida com en les finestres normals.

#### Zones d'atracció

La resta d'aquesta pàgina us permet configurar les Zones d'atracció. És similar a un camp magnètic al llarg del costat de l'escriptori i de cada finestra, el qual farà que les finestres es puguin ajustar quan us moveu a prop.

Zona d'atracció de la vora:

- Aquí podeu establir la zona d'atracció per a les vores de la pantalla. El moure una finestra dintre de la distància configurada farà que encaixi a la vora de l'escriptori.

Zona d'atracció de la finestra:

- Aquí podeu establir la zona d'atracció per a les finestres. Igual que amb les vores de la pantalla, el moure una finestra prop d'una altra farà que encaixi a la vora, com si les finestres estiguessin magnetitzades.

Zona d'atracció del centre:

- Aquí podeu establir la zona d'atracció per al centre de la pantalla, &ead;, la «força» del camp magnètic farà que les finestres s'apropin al centre de la pantalla quan us moveu prop.

Enganxa les finestres només en encavallar-se

- Si està marcada, les finestres no s'enganxaran si són només prop unes de les altres, hauran de restar sobreposades, per la quantitat configurada o menys.

### Avançat

Al plafó Avançat podeu fer una posada a punt més avançada per al comportament de la finestra.

### Ombrejat

Habilita desplegat automàtic

- Si aquesta opció està habilitada, una finestra amb ombra apareixerà sense ombra automàticament quan el punter del ratolí hagi restat sobre la barra de títol per algun temps. Utilitzeu el botó lliscant per a configurar el retard per a treure les ombres.

### Canvi de finestra per pestanyes

Quan està activat, intenta detectar automàticament quan una finestra oberta recentment està relacionada amb una de les existents i la situa en el mateix grup de finestres.

Canvia immediatament a les finestres agrupades automàticament

- Quan està activat, es canvia immediatament a qualsevol pestanya de la finestra que s'ha afegit automàticament al grup actual.

Col·locació

- La política de col·locació determina a on apareixerà una nova finestra a l'escriptori. Intel·ligent intentarà aconseguir un mínim sobreposat de les finestres, Cascada farà una cascada amb les finestres, Aleatòria es farà servir una col·locació aleatòria. Centrat obrirà totes les finestres noves al centre de la pantalla, i Arraconada obrirà totes les finestres amb la seva cantonada superior esquerra a la part superior esquerra de la pantalla.

Oculta les finestres d'utilitat per a les aplicacions inactives

- Quan activat, les finestres d'utilitat (finestres d'eines, menús escapçats...) de les aplicacions inactives s'ocultaran i només es mostraran quan l'aplicació esdevingui activa. Tingueu present que les aplicacions han de marcar les finestres amb el tipus de finestra correcte per a què funcioni aquesta característica.

### Mosaic

Habilita el mosaic

- Un gestor de finestres en mosaic disposa totes les finestres de manera que no se sobreposin. Així, totes les finestres sempre quedaran visibles.

Disposició en mosaic per defecte

- Seleccioneu Espiral, Columnes (disseny de mosaic horitzontal de dues columnes) o Flotant (disseny flotant, les finestres no restaran en mosaic) com per omissió.

Elevació de les finestres flotants

- La política d'elevació de finestra determina la forma en que s'apilen les finestres flotants. Eleva/Abaixa totes les finestres flotants elevarà totes les finestres flotants quan una d'aquestes sigui activada. Eleva/Abaixa només la finestra actual només elevarà la finestra actual. Les finestres flotants estan sempre a dalt mantindrà al davant les finestres flotants, encara que s'activi una finestra en mosaic.