# Connectors

## Connectors del &Netscape;

Actualment, el &konqueror; suporta els connectors del &Netscape;.

Seleccionant Arranjament Configura Konqueror... obrireu el diàleg de configuració. Seleccioneu la pàgina de Connectors, on hi ha dues pestanyes: La d'Arranjament global per habilitar els connectors i configurar la manera en que s'utilitzen en el &konqueror; i la de Connectors la qual mostra els connectors del &Netscape; que ha trobat el &kde; i us permet escanejar els connectors.

Per a més informació consulteu la pàgina d'ajuda Connectors del navegador.

## Connectors del &konqueror;

Les versions de &kde; tenen connectors útils que interactuen amb &konqueror; de diverses maneres. Aquestes s'expliquen breument a continuació.

Usant Arranjament Configura les extensions... s'obrirà un diàleg amb tots els connectors instal·lats, seleccioneu el que us cal. Tots els connectors són accessibles des del menú Eines.

Només els connectors adequats per al mode actual (gestor de fitxers o navegador) són llistats en el diàleg.

## Mode navegador

Traducció de pàgines web

- Aquest usa el servei de màquina de traducció proveït pel lloc BabelFish de Yahoo per a traduir la pàgina HTML actual a qualsevol idioma que vulgueu (raonablement). Es pot iniciar amb Eines Tradueix la pàgina web.

  Si teniu seleccionada una porció del text de la pàgina web, aquest serà el que es traduirà en lloc de tot l'&URL;.

  No tots els idiomes estan disponibles des del servei Babelfish.

  La traducció automàtica no és una ciència exacta! Babelfish proporciona en el millor dels casos una traducció aproximada, i en el pitjor un text molt divertit. No baseu decisions importants sobre coses que hageu llegit en una pàgina traduïda per Babelfish, sense confirmar que la traducció és correcta.

  Tan sols podreu traduir pàgines web que siguin accessibles sobre la WWW. Per a traduir qualsevol altre text, haureu d'anar directament al mateix lloc del Babelfish, a on podreu enganxar el text a traduir.

Visor de l'arbre DOM

- El visor de l'arbre DOM permet a un desenvolupador veure els estils, atributs i elements d'un document web.

  Seleccionant Eines Mostra l'arbre DOM s'obre una nova finestra que mostra el model objecte del document (DOM) de la pàgina HTML actual.

  Per omissió, la pantalla comença en el node arrel del document, per exemple: «documentElement», tots els altres nodes que podeu veure són fills o descendents del node arrel.

  Si desitgeu manipular l'arbre DOM de qualsevol manera, caldrà l'ús d'un script extern.

Validador de pàgines web

- Aquest connector fa servir el validador HTML del W3C per validar la pàgina actual, molt útil per crear pàgines web.

  Valida &HTML; (per URI) / Valida &HTML; (per càrrega)

- L'opció validar l'&HTML; us permet comparar el vostre document &HTML; amb la sintaxi definida de l'&HTML;, i informant de qualsevol error trobat. Validant el vostre codi &HTML; us assegurareu que les vostres pàgines es mostren de forma adequada en tots els navegadors.

Valida el CSS (per URI)

- Us permet validar el vostre full d'estil &CSS; inclòs en un document &HTML; o &XHTML;. El tenir un &CSS; vàlid és crític per assegurar-se que el lloc web manté una aparença compatible independentment del navegador emprat.

Valida els enllaços

- Us permet confirmar que els enllaços del vostre lloc no contenen redireccions a enllaços trencats. Aquesta eina comprova recursivament tots els enllaços d'un lloc.

Valida la pàgina

- Valida la pàgina actual, però no mostra el resultat en una altra finestra o pestanya com en les accions anteriors. L'ús d'aquest element habilita l'acció Mostra l'informe del validador per mostrar un resum de la validació.

Configura el validador

- L'element configura Validator us permet veure els validadors preestablerts que s'usaran per a validar el vostre &HTML; i &CSS;.

Arranjament HTML

- Seleccioneu Eines Arranjament HTML per a habilitar o deshabilitar una sèrie d'opcions HTML sense passar pel diàleg Arranjament.

  JavaScript

- Us permet activar o desactivar l'ús de JavaScript en el &konqueror;.

Java

- Us permet activar o desactivar l'ús de &Java; en el &konqueror;.

Galetes

- Us permet activar o desactivar l'ús de Galetes en el &konqueror;.

Connectors

- Us permet activar o desactivar l'ús dels connectors que tingueu instal·lats en el &konqueror;.

Auto-carrega imatges

- Us permet activar o desactivar la càrrega d'imatges en les pàgines web.

Habilita el servidor intermediari

- Us permet habilitar o deshabilitar l'ús d'un servidor intermediari en el navegador &konqueror;.

Habilita el cau

- Us permet habilitar o deshabilitar l'ús del cau en el navegador &konqueror;.

Política del cau

- El submenú «Política del cau» us proporciona un mitjà per a configurar la forma en que el &konqueror; usarà el cau. Els possibles usos inclouen:

  - Mantenir el cau sincronitzat

  - Empra el cau si és possible

  - Mode de navegació desconnectat

Canvia l'agent d'usuari

- Seleccioneu Eines Canvia la identificació del navegador per obtenir un menú que us permeti canviar la cadena de l'agent d'usuari sense passar a través del diàleg Arranjament.

  El connector us permet canviar la identificació del navegador i del sistema operatiu en una base domini-per-domini. Això és útil en navegar per llocs web que limiten l'accés als usuaris d'un navegador web en particular.

  Identificació per omissió

- La capçalera per omissió de l'agent d'usuari per al &konqueror; és Mozilla/5.0 (compatible; Konqueror/4.7)(KHTML/4.7, like Gecko). Si accediu a un lloc que refusa l'accés a aquest navegador, canvieu l'agent d'usuari a una de les opcions que descriurem.

El submenú Navegador

- Els següents elements de menú un grapat de navegadors populars com Firefox, Internet Explorer, Netscape Navigator, Opera, Altres i Safari.

Aplica a tot el lloc

- Aquesta opció us permet especificar si la definició de l'agent d'usuari s'aplicarà a totes les pàgines del lloc que visitareu.

Configura

- Seleccionant Configura s'obre el diàleg de configuració i se us permet ajustar la quantitat d'informació que desitgeu revelar sobre el navegador i sistema operatiu utilitzat.

Arxiva la pàgina web

- S'invoca amb Eines Arxiva la pàgina web, aquesta eina crea un fitxer (`.war` ) que conté la pàgina web visualitzada incloent les imatges. Feu clic esquerra a sobre del nom de fitxer de l'arxiu per a veure la pàgina desada.

## Mode gestor de fitxers

Filtre de vista de la carpeta

- Aquest està controlat per Eines Filtre de vista i us permet escollir quins tipus d'elements es mostraran en una carpeta.

Galeria d'imatges

- En el mode gestor de fitxers, podeu seleccionar Eines Crea galeria d'imatges o usar &Ctrl;I per crear una pàgina HTML amb miniatures de totes les imatges a la carpeta actual. Per omissió la pàgina HTML s'anomenarà `images.html` i les miniatures es posaran en una carpeta nova anomenada `thumbs`.

  Quan inicieu el connector de la galeria d'imatges s'obrirà un diàleg permetent-vos ajustar la forma en que es crearà dita galeria.

  ## Aspecte de la pàgina

  El diàleg «Aspecte» s'usa per ajustar l'aparença de la pàgina de la galeria.

- Captura de pantalla del diàleg «Aspecte de la pàgina» Captura de pantalla

  Títol de la pàgina

- L'opció «Títol de la pàgina» conte una entrada de text que es pot canviar pel títol de la pàgina de la galeria d'imatges.

Imatges per fila

- L'opció «Imatges per fila» conte un botó lliscant i una caixa incremental per ajustar el nombre de miniatures que hi haurà en cada fila de la galeria.

Mostra el nom de fitxer de la imatge

- La caixa de selecció «Mostra el nom de fitxer de la imatge» permet activar o desactivar l'ús dels noms de fitxer a sota de les miniatures de la galeria.

Mostra la mida del fitxer de la imatge

- La caixa de selecció «Mostra la mida del fitxer de la imatge» us permet activar o desactivar l'ús de les mides de fitxer a sota de les miniatures de la galeria.

Mostra les dimensions de la imatge

- La caixa de selecció «Mostra les dimensions de la imatge» us permet activar o desactivar l'ús de les mides de fitxer a sota de les miniatures de la galeria.

Nom del tipus de lletra

- La llista desplegable «Nom del tipus de lletra» us proporciona un mètode per triar el tipus de lletra que s'usarà per a crear la galeria.

Mida del tipus de lletra

- La caixa incremental «Mida del tipus de lletra» és per a canviar la mida del tipus de lletra que heu seleccionat.

Color en primer pla

- L'opció «Color en primer pla» té un selector per triar el color de primer pla de la galeria, incloent les àrees de text.

Color de fons

- L'opció «Color de fons» té un selector per triar el color del fons de la galeria.

## Carpetes

El diàleg «Carpetes» s'usa per triar el lloc en on es desarà la galeria. També s'usa per configurar quines carpetes s'usaran.

- Captura de pantalla del diàleg «Carpetes» Captura de pantalla

  Desa a fitxer HTML

- Amb el selector «Desa a» es decideix a on desar la vostra pàgina html de la galeria d'imatges.

Recursivament amb les subcarpetes

- La caixa de selecció «Recursivament amb les subcarpetes» farà que se cerquin imatges en les subcarpetes de forma recursiva. Si aquesta caixa està habilitada, s'habilitarà un botó lliscant i una caixa incremental per a seleccionar la profunditat de la recursivitat.

Copia els fitxers originals

- La caixa de selecció «Copia els fitxers originals» crea una carpeta d'imatges per desar una còpia de les imatges originals que s'usen en la galeria.

Empra un fitxer de comentari

- La caixa de selecció «Empra un fitxer de comentari» habilita un selector de fitxers per triar el fitxer de comentaris que s'usarà en la galeria. El fitxer de comentaris conté els subtítols de les imatges.

  El format d'aquest fitxer és:

      # aquest és un comentari, les línies que comencin amb «#» seran ignorades
      NOM_FITXER_1:
      Descripció

      NOM_FITXER_2:
      Descripció

## Miniatures

El diàleg «Miniatures» s'usa per ajustar les propietats de les miniatures en la galeria.

- Captura de pantalla del diàleg «Miniatures» Captura de pantalla

  Format de la imatge per a les miniatures

- La llista desplegable «Format de la imatge per a les miniatures» us permet triar quin format s'usarà per a les imatges de les miniatures.

Mida miniatura

- L'opció «Mida miniatura» proporciona un botó lliscant i una caixa incremental per ajustar les dimensions de les miniatures emprades en la galeria.

Estableix una profunditat de color diferent

- La caixa de selecció «Estableix una profunditat de color diferent» habilita una llista desplegable que us permetrà seleccionar una profunditat de color diferent per les miniatures que l'emprada en la imatge original.

Barra de cerca

- Proporciona una caixa de text per a facilitar l'accés a motors de cerca com Google. En fer clic sobre la icona a la part esquerra de la caixa de cerca s'obrirà un menú per a seleccionar i habilitar els diferents motors de cerca i configurar les seves Dreceres web.

Connector d'ordres shell

- Aquest connector us permet executar una ordre shell a la carpeta actual i veure el resultat en una finestra independent.